ਚੌਬਟੀਆ
ਚੌਬੱਟੀਆ ਉੱਤਰੀ ਭਾਰਤ ਦੇ ਉੱਤਰਾਖੰਡ ਰਾਜ ਵਿੱਚ ਅਲਮੋੜਾ ਜ਼ਿਲ੍ਹੇ ਵਿੱਚ ਇੱਕ ਬਸਤੀ ਹੈ।ਇਹ ਛਾਉਣੀ ਦੇ ਸ਼ਹਿਰ ਰਾਣੀਖੇਤ ਤੋਂ ਲਗਭਗ 10 ਕਿਲੋਮੀਟਰ (6 ਮੀਲ) ਦੱਖਣ ਵਿੱਚ ਸਥਿਤ ਹੈ।  ਇਹ ਸਮੁੰਦਰੀ ਤਲ ਤੋਂ 1,800 ਮੀਟਰ (5,906 ਫੁੱਟ) ਉਚਾਈ ਉੱਪਰ ਹੈ।  ਕੁਮਾਓਨੀ ਭਾਸ਼ਾ ਵਿੱਚ ਇਸ ਦੇ ਨਾਮ ਦਾ ਅਰਥ ਹੈ ਚੁਰਸਤਾ ("ਚਾਊ" ਭਾਵ ਚਾਰ ਅਤੇ "ਬਟ" ਦਾ ਅਰਥ ਹੈ ਮਾਰਗ )।  ਰਾਵਤ ਬਿਲਡਿੰਗ ਦੇ ਸਾਹਮਣੇ ਚਾਰ ਸਥਾਨਾਂ : ਭਾਰਗਾਂਵ, ਰਾਨੀਖੇਤ, ਦੇਹਰਤੀ ਅਤੇ ਪਿਲਖੋਲੀ ਦੇ ਲਾਂਘੇ 'ਤੇ ਹੋਣਕਾਰਨ ਇਸਦਾ ਇਹ ਨਾਮ ਰੱਖਿਆ ਗਿਆ ਹੈ। 

ਚੌਬਟੀਆ ਨੂੰ ਇੱਕ ਬੋਟੈਨੀਕਲ ਗਾਰਡਨ ਅਤੇ ਫਲਾਂ ਦੇ ਬਾਗ ਦੇ ਸਥਾਨ ਵਜੋਂ ਜਾਣਿਆ ਜਾਂਦਾ ਹੈ ਜੋ ਖੇਤਰ ਦੇ ਸੈਲਾਨੀਆਂ ਵਿੱਚ ਪ੍ਰਸਿੱਧ ਹਨ।  ਬਗੀਚਿਆਂ ਵਿੱਚ ਮੁੱਖ ਤੌਰ 'ਤੇ ਸੇਬ, ਆੜੂ, ਬੇਰ ਅਤੇ ਖੁਰਮਾਨੀ ਦੇ ਰੁੱਖ ਹੁੰਦੇ ਹਨ।  ਇਥੇ ਫਲ ਅਤੇ ਸਬਜ਼ੀਆਂ ਦਾ ਇੱਕ ਸਰਕਾਰੀ  ਖੋਜ ਕੇਂਦਰ ਵੀ ਹੈ।

ਹਵਾਲੇ 

ਅਲਮੋੜਾ ਜ਼ਿਲ੍ਹੇ ਦੇ ਪਿੰਡ